**Šarūnas Jasikevičius** (s. 5. maaliskuuta 1976 Kaunas, Liettuan SNT, Neuvostoliitto) on liettualainen kilpauransa päättänyt koripalloilija. Hän oli kilpaurallaan 193 cm pitkä takamies.

Ura
---

### Marylandin yliopistossa

Jasikevičius pelasi nuorena Yhdysvalloissa lukiokoripalloa Solanco High Schoolin ja yliopistokoripalloa Marylandin yliopiston riveissä. 

### Kausi Rytasissa

Kaudeksi 1998/1999 hän palasi kotimaahansa ja pelasi BC Lietuvos Rytasin joukkueessa.

### Siirto Olimpijaan

Kotimaasta lähdettyään Jasikevičius edusti slovenialaista KK Union Olimpijaa 1999–2000, espanjalaista FC Barcelonaa 2000–2003 ja israelilaista Maccabi Tel Avivia 2003–2005. Hän saavutti kolme peräkkäistä Euroliigan voittoa vuosina 2003, 2004 ja 2005.

### NBA-ura

Kaudeksi 2005–2006 Jasikevičius siirtyi Indiana Pacersiin kolmivuotisella sopimuksella. Pacersin toimitusjohtajan Donnie Walshin mukaan myös muut NBA-joukkueet olivat kiinnostuneita hänestä. Siirron myötä Jasikevičiuksesta tuli kaikkien aikojen vanhin tulokaspelaaja. Pacers ei odottanut Jasikevičiukselta hyviä tilastoja, vaan samanlaista syöttelyä ja johtajuutta kuin mitä Euroopassa oli nähty. Hänen piti myös totutella uuteen pelityyliin, jota pelattiin NBA:ssa. Pacersissa Jasikevičius joutui taistelemaan peliajasta Stephen Jacksonin, Fred Jonesin ja Anthony Johnsonin kanssa, jotka pelasivat myös joukkueen takakentällä. Pacers aloitti kauden 90–78 voitolla Orlando Magicista Jasikevičiuksen tehdessä viisi pistettä 17 minuutissa. Parhaan pelinsä hän pelasi tammikuussa 2006 tehtyään kaksikymmentä pistettä Seattle SuperSonicsia vastaan. Pudotuspeleissä Pacers sai vastaansa New Jersey Netsin, jolle joukkue hävisi otteluvoitin 4–2. Jasikevičiuksen peli oli tilastojen valossa vaatimatonta pudotuspeleissä. Eniten peliaikaa, lähes 17 minuuttia, hän sai viidennessä ottelussa, jossa hän myös teki pudotuspeliensä piste-ennätyksen.

Kauden 2006–2007 alussa käydyt harjoitusottelut menivät huonosti Jasikevičiukselta. Myös joukkueen toinen takamies Jamaal Tinsley haparoi harjoitusotteluissa. Kauden ensimmäisessä ottelussa Charlotte Bobcatsia vastaan Jasikevičius kuitenkin sivusi piste-ennätystään tekemällä kaksikymmentä pistettä. Lisäksi hän antoi viisi syöttöä, joka oli joukkueen korkein lukema yhdessä Stephen Jacksonin kanssa. Tammikuussa 2007 Pacers myi Jasikevičiuksen Golden State Warriorsille. Uudessa seurassa Jasikevičius aloitti pelit tiukalla kahden pisteen tappiolla Cleveland Cavaliersille. Vaihdosta kentälle tullut Jasikevičius 21 minuuttia, joiden aikana hän teki kymmenen pistettä ja antoi neljä syöttöä. Parhaan pelinsä seurassa hän pelasi helmikuussa joukkueen hävittyä Minnesota Timberwolvesille. Ottelussa Jasikevičius pelasi 32 minuuttia ja teki 20 pistettä. Loppukaudesta hänen tehonsa laskivat ja seitsemässä viimeisessä pelissä Jasikevičius teki yhteensä vain neljä pistettä. Pudotuspelien ensimmäisellä kierroksella Golden State kohtasi Dallas Mavericksin, mutta Jasikevičius sai otteluissa vain vähän peliaikaa pelaten parhaimmillaankin vain yli kaksi minuuttia. Toisella kierroksella Golden State kohtasi Utah Jazzin, mutta Jasikevičius pelasi vain ensimmäisessä ottelussa.

### Paluu Eurooppaan

Jasikevičius Panathinaikosin asussa
Syyskuussa 2007 Jasikevičius siirtyi Panathinaikosiin kaksivuotisella sopimuksella. Samalla hänestä tuli kaikkien aikojen kallein pelaajasiirto Kreikan urheilijahistoriassa. Ennen kautta Panathinaikos pelasi harjoitusotteluita NBA-joukkueita vastaan. Lokakuussa Panathinaikos kohtasi Houston Rocketsin. Ottelu päättyi Houstonin 107–70-voittoon Jasikeviciuksen tehtyä kuusi pistettä. Panathinaikos hävisi myös toisen ottelun San Antonio Spursille luvuin 113–91 Jasikeviciuksen tehdessä kahdeksantoista pistettä, joka oli yhdessä Mike Batisten kanssa joukkueen korkein pistemäärä. Panathinaikos aloitti Kreikan liigan 90–81-voitolla AGOR Almecosta. Jasikevičius teki ottelussa yhdeksän pistettä. Panathinaikos pelasi myös Euroliigaa, jossa se aloitti kauden 86–83-voitolla Lottomatica Romasta Jasikevičiuksen tehdessä yksitoista pistettä. Kauden parhaan Euroliiga-pelinsä hän pelasi tammikuussa, jolloin joukkue voitti Fenerbahçe Ülkerin. Jasikevičius teki joukkueelleen 23 pistettä, jolla Panathinaikos varmisti myös lohkovoiton. Lopulta Panathinaikos pääsi Euroliigassa vain kuudentoista parhaan joukkoon. Viimeisen ottelun joukkue hävisi KK Partizanille Jasikevičiun tehtyä kaksikymmentä pistettä. Kreikassa seura kuitenkin voitti runkosarjan ja sai pudotuspelien ensimmäisellä kierroksella vastaansa Olympia Larissan. Panathinaikos voitti Larissan suoraan voitoin 2–0, sekä myös välierissä Panionisin voitoin 3–0, jolloin seura pääsi loppuotteluihin Olympiakosia vastaan. Loppuottelusarja venyi viidenteen peliin, jonka Panathinaikos voitti luvuin 90–76.

Kauden 2008–2009 jälkeen Jasikevičius teki Panathinaikosin kanssa vuoden jatkosopimuksen.

Alkukauden 2010–2011 hän harjoitteli Peristerin mukana, mutta siirtyi marraskuussa 2010 BC Lietuvos Rytasiin vuoden mittaisella sopimuksella. Hän aloitti kauden Euroliiga-ottelulla Cibona Zagrebia vastaan. Jasikevičius pelasi ottelussa vain viisi minuuttia ja jäi pisteittä. Liettun liigan ensimmäisessä ottelussa Jasikevičius teki kymmenen pistettä, kun Rytas hävisi Žalgirisille. Hän edusti seuraa kuudessa Euroliiga-ottelussa, mutta siirtyi joulukuun 2010 lopulla turkkilaiseen Fenerbahçe Ülkeriin. Fenerbahçessa Jasikevičius voitti Turkin-mestaruuden.

Kaudeksi 2011–2012 hän siirtyi takaisin Panathinaikosiin. Yhden kauden jälkeen Jasikevičius palasi FC Barcelonaan.

Maajoukkue
----------

Jasikevičius saavutti olympiapronssia Sydneyssä 2000. Vuonna 2003 hän voitti EM-kisoissa kultaa ja valittiin kisojen arvokkaimmaksi pelaajaksi. Ateenan 2004 olympialaisissa hän teki lohkovaiheen voittoisassa ottelussa Yhdysvaltoja vastaan 28 pistettä joista 21 kolmen pisteen heitoilla. Pronssiottelussa Yhdysvallat otti revanssin ja Liettua jäi neljänneksi. Vuoden 2007 EM-kisoissa Jasikevičius sai pronssia. Hän oli joukkueensa tehokkain syöttäjä (5,6 syöttöä ottelua kohti) ja kolmanneksi tehokkain korintekijä (10,4 pistettä ottelua kohti).

Pelityyli
---------

Jasikevičius pelasi kentällä molempia takamiehen pelipaikkoja eli sekä pelintekijää että heittävää takamiestä. Erityisesti yliopistossa hän pelasi heittävänä takamiehenä, mutta myöhemmin urallaan hän siirtyi pelaamaan pelintekijänä.

Pelintekijäksi Jasikevičius oli pitkä, minkä ansiosta hän pystyi näkemään pelikentän paremmin ja jakamaan syöttöjä puolustajan yli. Kykyjenetsijät kehuivat myös hänen pelitajuaan ja pelinjohtamistaitojaan. Lisäksi Jasikevičius tunnettiin hyvänä heittäjänä.

Kykyjenetsijät kritisoivat Jasikevičiusta huonosta puolustuspelaamisesta. Lisäksi häntä pidettiin fyysisesti hitaana pelaajana.

Saavutukset
-----------

|  |  |
| --- | --- |
| Henkilökohtaiset saavutukset
* ACB:n arvokkain pelaaja: 2003
* Mr. Europa: 2003
* Euroliigan tähdistöjoukkue: 2004, 2005
* Euroliigan Final Fourin arvokkain pelaaja: 2005
* EM-kilpailuiden arvokkain pelaaja: 2005
* Euroliigan 50 merkittävintä: 2008
* Euroliigan vuosikymmenen tähdistöjoukkue: 2010
* Kreikan cupin arvokkain pelaaja: 2012

 | Joukkuesaavutukset
* Slovenian cup: 2000
* Espanjan cup: 2001, 2003, 2013
* Espanjan mestaruus: 2001, 2003
* Euroliigan mestaruus: 2003, 2004, 2005, 2009
* Israelin mestaruus: 2004, 2005
* Israelin cup: 2004, 2005
* Kreikan mestaruus: 2008, 2009, 2010
* Kreikan cup: 2008, 2009, 2012
* Turkin mestaruus: 2011
* Turkin cup: 2011

 |

Lähteet
-------

1. 1 2  Skountis, Vassilis: Greens land Jasikevicius, too  24.9.2007. Euroliiga. Viitattu 7.6.2010. (englanniksi)
2. ↑  Brunner, Conrad: Walsh Confirms Jasikevicius Deal  2.8.2005. National Basketball Association. Viitattu 21.11.2009. (englanniksi)
3. ↑  Bio National Basketball Association. Viitattu 7.6.2010. (englanniksi)
4. ↑  What Makes Jasikevicius An Elite Player?  7.9.2005. National Basketball Association. Viitattu 21.11. 2009. (englanniksi)
5. ↑  Jasikevicius Adjusting To New Challenge  9.10.2005. National Basketball Association. Viitattu 21.11.2009. (englanniksi)
6. ↑  Brunner, Conrad: Season Preview: The Shooting Guards  25.10.2005. NBA. Viitattu 21.11.2009. (englanniksi)
7. ↑  Pacers 90, Magic 78  2.11.2005. ESPN. Viitattu 21.11.2009. (englanniksi)
8. ↑  Pacers pound Sonics 115-96  3.1.2006. The Seattle Times. Viitattu 21.11.2009. (englanniksi)
9. ↑  Nets Eliminate Pacers, Advance to Conference Semis  4.5.2006. National Basketball Association. Viitattu 21.11.2009. (englanniksi)
10. ↑  Sarunas Jasikevicius 2005-06 Game Log Basketball-Reference. Viitattu 21.11.2009. (englanniksi)
11. ↑  Why Are Tinsley, Jasikevicius Struggling?  25.10.2005. National Basketball Association. Viitattu 21.11.2009. (englanniksi)
12. ↑  Pacers 106, Bobcats 99  1.11.2006. ESPN. Viitattu 21.11.2009. (englanniksi)
13. ↑  Pacers-Warriors Trade Reaction Page  18.1.2007. National Basketball Association. Viitattu 21.11.2009. (englanniksi)
14. ↑  Cavaliers 106, Warriors 104  20.01.2006. ESPN. Viitattu 21.11.2009. (englanniksi)
15. ↑  Sarunas Jasikevicius 2006-07 Game Log Basketball-Reference. Viitattu 7.6.2010. (englanniksi)
16. ↑  PAO break bank for Jasikevicius Sport in Greece. Viitattu 7.6.2010. (englanniksi)[vanhentunut linkki]
17. ↑  Game links: Panathinaikos Panathinaikos (0-1) – Houston Rockets (1-1)  12.10.2007. National Basketball Association. Viitattu 11.6.2010. (englanniksi)
18. ↑  White, Elizabeth: Duncan’s 20 Points Lead Spurs vs. Panathinaikos  14.10.2007. National Basketball Association. Viitattu 11.6.2010. (englanniksi)
19. ↑  HEBA Championship OPAP 2007-08 PANATHINAIKOS 90 - 81 A.G.O.R. ALMECO Galanis Sports Data.  Arkistoitu 7.3.2008. Viitattu 7.6.2010. (englanniksi)
20. ↑  Boxscore Panathinaikos 86 - 83 Lottomatica Roma  24.10.2007. Euroliiga. Viitattu 12.6.2010. (englanniksi)
21. ↑  Boxscore Panathinaikos 88 - 68 Fenerbahce Ulker  24.1.2008. Euroliiga. Viitattu 12.6.2010. (englanniksi)
22. ↑  Ostojic, Aca: GAME REPORT Partizan Igokea 82 - 73 Panathinaikos  19.3.2008. Euroliiga. Viitattu 17.7.2010. (englanniksi)
23. ↑  Men: Greece: Liga A1 2007-2008  19.3.2008. Sports123. Viitattu 17.7.2010. (englanniksi)
24. ↑  PANATHINAIKOS 90-76 OLYMPIACOS Galanis Sports Data.  Arkistoitu 8.6.2008. Viitattu 17.7.2010. (englanniksi)
25. ↑  PANATHINAIKOS keeps Jasikevicius  25.7.2009. Euroliiga. Viitattu 26.7.2009. (englanniksi)
26. ↑  Š.Jasikevičius grįžta į Vilniaus „Lietuvos ryto" ekipą!  16.10.2010. BC Lietuvos Rytas. Viitattu 16.10.2010. (liettuaksi)[vanhentunut linkki]
27. ↑  Lietuvos Rytas 90 - 62 Cibona Zagreb  17.11.2010. Euroliiga. Viitattu 22.11.2010. (englanniksi)
28. ↑  „Lietuvos rytas" patyrė pirmąją nesėkmę LKL čempionate (FOTO)  21.11.2010. BC Lietuvos Rytas. Viitattu 22.11.2010. (liettuaksi)[vanhentunut linkki]
29. ↑  FENERBAHCE ULKER: Saras agrees to terms  31.12.2010. Euroliiga. Viitattu 21.1.2011. (englanniksi)
30. 1 2  GREENS, Saras together again  27.9.2011. Euroliiga. Viitattu 30.9.2011. (englanniksi)
31. ↑  FC Barcelona, Saras together again  25.7.2012. Euroliiga. Viitattu 14.8.2012. (englanniksi)
32. 1 2 3  Givony, Jonathan: The Top Overseas Free Agents on the 2005 Market, Part One  6.7.2005. Draft Express. Viitattu 12.5.2012. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Šarūnas Jasikevičius**.
* Euroliigan pelaajaprofiili (englanniksi)
* NBA:n pelaajaprofiili (englanniksi)

Miesten koripallon EM-kilpailujen arvokkaimmat pelaajat

|  |  |  |  |
| --- | --- | --- | --- |
| 1935: Espanja Rafael Martín1937: Liettua Pranas Talzūnas1939: Liettua Pranas Lubinas    (vir. Liettua Mykolas Ruzgys)1946: Unkari Ferenc Németh1947: Neuvostoliitto Joann Lõssov1949: Turkki Hüseyin Öztürk1951: Tšekkoslovakia Ivan Mrázek1953: Neuvostoliitto Anatoli Konev1955: Unkari János Greminger1957: Tšekkoslovakia Jiří Baumruk

 | 1959: Neuvostoliitto Viktor Zubkov1961: Jugoslavia Radivoj Korać1963: Espanja Emiliano Rodríguez1965: Neuvostoliitto Modestas Paulauskas1967: Tšekkoslovakia Jiří Zedníček1969: Neuvostoliitto Sergei Belov1971: Jugoslavia Krešimir Ćosić1973: Espanja Wayne Brabender1975: Jugoslavia Krešimir Ćosić (2.)1977: Jugoslavia Dražen Dalipagić

 | 1979: Israel Miki Berkovich1981: Jugoslavia Dragan Kićanović1983: Espanja Juan Antonio Corbalán1985: Neuvostoliitto Arvydas Sabonis1987: Kreikka Níkos Gkális1989: Jugoslavia Dražen Petrović1991: Jugoslavia Toni Kukoč1993: Saksa Christian Welp1995: Liettua Šarūnas Marčiulionis1997: Jugoslavian liittotasavalta Aleksandar Đorđević

 | 1999: Italia Gregor Fučka2001: Jugoslavian liittotasavalta Predrag Stojaković2003: Liettua Šarūnas Jasikevičius2005: Saksa Dirk Nowitzki2007: Venäjä Andrei Kirilenko2009: Espanja Pau Gasol2011: Espanja Juan Carlos Navarro2013: Ranska Tony Parker2015: Espanja Pau Gasol (2.)2017: Slovenia Goran Dragić

 |

Liettuan joukkue – Kesäolympialaiset 2000
4 Jasikevičius |
5 Marčiulionis |
6 Timinskas |
7 Štombergas |
8 Šiškauskas |
9 Giedraitis |
10 Adomaitis |
11 Žukauskas |
12 Masiulis |
13 Maskoliūnas |
14 Einikis |
15 Songaila |
Valmentaja Kazlauskas

Liettuan joukkue – Koripallon EM-kilpailut 2003
4 Gustas |
5 M. Žukauskas |
6 Macijauskas |
7 Štombergas |
8 Šiškauskas |
9 Songaila |
10 Slanina |
11 E. Žukauskas |
12 Lavrinovič |
13 Jasikevičius |
14 Šalenga |
15 Praškevičius |
Valmentaja Sireika

Liettuan joukkue – Koripallon EM-kilpailut 2007
4 Kaukėnas |
5 Gustas |
6 Mačiulis |
7 D. Lavrinovič |
8 Šiškauskas |
9 Songaila |
10 Jasaitis |
11 Kleiza |
12 K. Lavrinovič |
13 Jasikevičius |
14 Jankūnas |
15 Javtokas |
Valmentaja Butautas



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |